আগরওয়ালি বৈষ্ণব পদাবলী মিলনসাগর Agarwali Baishnab Padabali MILANSAGAR
কবি আগরওয়ালী - আনুমানিক ১৭৫০ সালে, বৈষ্ণবদাস সংকলিত পদকল্পতরু গ্রন্থে তাঁর একটি মাত্র
পদ রয়েছে (পদসংখ্যা ২৮৩৪)। সতীশচন্দ্র রায় তাঁর সম্পাদিত শ্রীশ্রীপদকল্পতরু গ্রন্থের, ১৯২৭ সালে
প্রকাশিত, পঞ্চম খণ্ডের ভূমিকায় লিখেছেন . . .
“ভণিতা দর্শনে ইঁহাকে মুসলমান বলে জানা যায়। ইঁহার দেশ-কাল কিছু জানার উপায় নাই। এই একটি মাত্র
পদ পাঠ করিয়া ইঁহার কবিত্ব সম্বন্ধে কিছু বলা অন্যায় ; কিন্ত এই একটী মাত্র কবিতাই ইঁহার বৈষ্ণবতার
প্রকৃষ্ট নিদর্শন। শ্রীরাধাকৃষ্ণের ব্রজলীলার মাধুর্য্য যে একজন মুসলমান কবির অন্তরে প্রবিষ্ট হইয়া তাঁহাকে
বিমোহিত ও শ্রীরাধাকৃষ্ণের প্রেমের ভিখারী করিয়াছিল---এই কবিতাটী তাহার সুস্পষ্ট প্রমাণ এবং ইহাই এই
কবিতার বিশেষত্ব।”
সতীশচন্দ্র পদটির ভাষা সম্বন্ধে আরও লিখেছেন . . .
“ . . . পদটীর ভাষা বাঙ্গালার তথাকথিত ব্রজ-বুলী কিংবা বিদ্যাপতির খাঁটি পদের মৈথিল ভাষা নহে ; উহা
ব্রজ-ধামের প্রাচীন ব্রজ-ভাষা বটে। . . . উত্তর পশ্চিমাঞ্চলের দিল্লী ও আগরা প্রদেশের
মুসলমানদিগের মধ্যেও সে সময়ে ব্রজ-ভাষায় কবিতা রচনা করা একটা প্রথা হইয়া পড়িয়াছিল। মোগল
সম্রাট আকবর ও তাঁহার একজন মনসবদার নবাব আব্দুল রহীম খান্-খানা ব্রজ-ভাষায় কবিতা রচনা করিয়া
গিয়াছেন (মিলনসাগরে, আব্দুল রহীম খান্-খানা বা রহীম-এর হিন্দী কবিতা পড়তে এখানে ক্লিক করুন . . . )।
সে সময়ে মুসলমান কবিরও নিতান্ত অভাব ছিল না। রসখান নামক একজন বৈষ্ণব মুসলমান কবির উত্কৃষ্ট
ব্রজ-ভাষার কবিতাবলী এখনও হিন্দী-সাহিত্যে কৃতবিদ্য হিন্দুস্থানী পণ্ডিতগণ সর্ব্বদা মুখে মুখে আবৃত্তি
করিয়া থাকেন। আমাদের এখন ধারণা হইতেছে যে, সমভবতঃ আগরওয়ালি উত্তর-পশ্চিমাঞ্চলের কোন
বৈষ্ণব মুসলমান কবি ছিলেন ; কেন না, বাঙ্গালী কোনও মুসলমান কবি হইলে তিনি বাঙ্গালার ব্রজ-বুলী
ভাষায় পদ রচনা করিতেন ; তাঁহার পক্ষে ব্রজ-ভাষায় পদরচনা সম্ভবপর হইত না। ব্রজধামে বিশেষ খোঁজ
করিলে বোধ হয় আগরওয়ালির পরিচয় ও তাঁহার অন্যান্য পদাবলীও মিলিতে পারে।”
আমরা মিলনসাগরে  কবি আগরওয়ালি-এর বৈষ্ণব পদাবলী আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
বৈষ্ণব পদাবলীর "রাগ"                                                             পাতার উপরে . . .
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
কবি আগরওয়ালি-এর মূল পাতায় যেতে এখানে ক্লিক করুন।
উত্স -
.        ১৬৪৩-১৬৭৬ সময়কালে, রামগোপাল দাস (গোপাল দাস) সংকলিত ও বিরচিত এবং ১৯৪৬ সালে
.        হরেকৃষ্ণ মুখোপাধ্যায়, সুকুমার সেন ও প্রফুল্ল পাল দ্বারা সম্পাদিত, বৈষ্ণব পদাবলী সংকলন
.        শ্রীশ্রীরাধাকৃষ্ণ-রসকল্পবল্লী”।
.        আনুমানিক ১৭০০ সালে বিশ্বনাথ চক্রবর্তী (হরিবল্লভ দাস) সংকলিত ও বিরচিত এবং ১৯২৪
.        সালে, রাধানাথ কাবাসী দ্বারা সম্পাদিত বৈষ্ণব পদাবলী সংকলন “শ্রীশ্রীক্ষণদা-গীতচিন্তামণি”।
.        আনুমানিক ১৭২৫ সালে নরহরি চক্রবর্তী (ঘনশ্যাম) সংকলিত ও বিরচিত এবং ৪৬২ গৌরাব্দে
.        (১৯৪৯), হরিদাস দাস দ্বারা সম্পাদিত বৈষ্ণব পদাবলী সংকলন “শ্রীশ্রীগীতচন্দ্রোদয় (পূর্বরাগ)”।
.        গৌরমোহন দাস সংকলিত বৈষ্ণব পদাবলী সংকলন “পদকল্পলতিকা”, ১৮৪৯।
.        আনুমানিক ১৭২৫ সালে রাধামোহন ঠাকুর (রাধামোহন দাস) সংকলিত ও বিরচিত এবং ১৮৭৮
.        সালে, রামনারায়ণ বিদ্যারত্ন দ্বারা সম্পাদিত বৈষ্ণব পদাবলী সংকলন “পদামৃত সমুদ্র”।
.        আনুমানিক ১৭৫০ সালে গোকুলানন্দ সেন (বৈষ্ণবদাস) সংকলিত ও বিরচিত এবং ১৯১৫-১৯৩১
.        সময়কালে, সতীশচন্দ্র রায় দ্বারা সম্পাদিত বৈষ্ণব পদাবলী সংকলন “শ্রীশ্রীপদকল্পতরু”, ৫ খণ্ডে,
.        সটীক সংস্করণ, ১৯১৫-১৯৩১। প্রথম সংস্করণ ১৮৯৬।
.        দুর্গাদাস লাহিড়ী সম্পাদিত বৈষ্ণব পদাবলী সংকলন “বৈষ্ণব-পদলহরী”, ১৯০৫।
.        হরিলাল চট্টোপাধ্যায় সম্পাদিত বৈষ্ণব পদাবলী সংকলন “শ্রীশ্রীপদরত্ন-মালা”, ১৯১৬।
.        চন্দ্রনাথ বন্দ্যোপাধ্যায় সংকলিত রাজেন্দ্রনাথ বন্দ্যোপাধ্যায় দ্বারা প্রকাশিত “শ্রীশ্রীপদামৃতসিন্ধু”,
.        ১৯২২।
.        সতীশচন্দ্র রায় সম্পাদিত বৈষ্ণব পদাবলী সংকলন “অপ্রকাশিত পদরত্নাবলী”, ১৯২৬।
.        জগবন্ধু ভদ্র সংকলিত ও মৃণালকান্তি ঘোষ সম্পাদিত, বৈষ্ণব পদাবলী সংকলন “শ্রীগৌরপদ
.        তরঙ্গিণী”, ১৯৩৪।
.        নবদ্বীপ চন্দ্র ব্রজবাসী ও খগেন্দ্রনাথ মিত্র সম্পাদিত মহাজন পদালীর সংকলন “শ্রীপদামৃতমাধুরী”,
.        ১৯৩৭।
.        আবদুল কাদির ও রেজাউল করীম সম্পাদিত, বাঙ্গালী মুসলমান কবিদের রচিত কবিতাবলীর
.        সংকলন “কাব্য-মালঞ্চ”, ১৯৪৫।
.        যতীন্দ্রমোহন ভট্টাচার্য্য সম্পাদিত “বাঙ্গালার বৈষ্ণব-ভাবাপন্ন মুসলমান কবি”, ১৯৪৫।
.        হরেকৃষ্ণ মুখোপাধ্যায় সম্পাদিত বৈষ্ণব পদাবলী সংকলন “বৈষ্ণব পদাবলী”, ১৯৪৬।
.        সুরেন্দ্রনাথ বন্দ্যোপাধ্যায় সম্পাদিত “পদামৃত লহরী”।
.        খগেন্দ্রনাথ মিত্র, সুকুমার সেন, বিশ্বপতি চৌধুরী ও শ্যামাপদ চৌধুরী সম্পাদিত বৈষ্ণব পদাবলী
.        সংকলন “বৈষ্ণব পদাবলী (চয়ন)”, ১৯৫২।
.        সুকুমার সেন সংকলিত বৈষ্ণব পদাবলী সংকলন “বৈষ্ণব পদাবলী”, ১৯৫৭।
.        সরোজ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদরত্নাবলী”, ১৯৬০।
.        বিমানবিহারী মজুমদার সম্পাদিত “পাঁচশত বত্সরের পদাবলী”, ১৯৬১।
.        দেবনাথ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদসঙ্কলন”, ১৯৭৭।
কবি আগরওয়ালি-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ৯.৪.২০১৭                                                         পাতার উপরে . . .
...